**Z á z n a m**

z výročnej členskej schôdze OZ FIJET SLOVAKIA, ktorá sa konala dňa 27.02.2018

Prítomní: viď prezenčnú listinu, ospravedlnení: viď prezenčnú listinu

Program:

1. Správa o činnosti v r. 2017

2. Podané projekty na rok 2018

3. Press tripy - incoming, outgoing

4. Plán aktivít na r. 2018 -  návrhy, diskusia

5. Projekt "Súťaž o najlepší mediálny výstup" v spolupráci s ČR a

Príp. Rakúskom

6. Správa o členskej základni

7. Správa o finančnom hospodárení

8. Rôzne

Rokovanie,úlohy:

Po otvorení výročnej členskej schôdze a schválení program prítomní členovia FIJET SLOVAKIA si uctili pamiatku novinára Jána Kuciaka minútou ticha.

1. Správu o činnosti (viď prílohu) predniesla predsedníčka Ľ. Novacká. Správa bola schválená. V diskusii p. Hargašová konštatovala, že FIJET SLOVAKIA zvýšil rozsah a kvalitatívne významný medzinárodný dosah podujatí. V konečnom dôsledku je výsledkom výrazný posun postavenia FIJET SLOVAKIA v odbornej i laickej verejnosti.

*Uznesenie:*

1. *pokračovať v úspešnom podujatí medzinárodnej výstavy fotografií Travel and Emotions.*
2. *rozvíjať spoluprácu s ďalšími OOCR a KOCR*
3. *zvýšiť komunikáciu s orgánmi štátnej správy*
4. *zvýšiť spoluprácu s veľvyslanectvami v SR*
5. *využiť možnosti teritoriálnej gescie*
6. Projekty:
7. FIJET SLOVAKIA podal v roku 2017 podal 3 projekty. Ľ. Novacká informovala, že výsledky vyhodnotenia dvoch projektov ešte nie sú známe. Jeden projekt neprešiel z dôvodu sídla žiadateľa, ktoré máme v Bratislave a išlo projekt v Trnavskom samosprávnom kraji. V diskusii danú tému komunikovali p.Leysek a p. Kolník a ďalší.
8. Členská schôdza berie na vedomie, že FIJET SLOVAKIA je zaregistrovaný a získal PIC s ktorým môže vstupovať aj do projektov na výzvy EU.

*Uznesenie: návrh, aby všetci členovia hľadali možnosti spolupráce s relevantnými inštitúciami - subjektmi v regiónoch, s ktorými by bolo vhodné spolupracovať v rámci podávania projektov.*

1. FIJET SLOVAKIA zorganizoval 2 press-tripy na Slovensku pre zahraničných novinárov – v rámci programu Golden Apple pre novinárov z Belgicka, Bulharska, Chorvátska, Rumunska, Španielska, Turecka a Veľkej Británie (financovala BTB) a samostatného press-tripu pre ruských novinárov (financoval BRT). Zo strany FIJET SLOVAKIA išlo o voluntaristickú spoluprácu, ktorú zabezpečovala Ľ.Novacká a znamenala veľké nároky na čas.

*Uznesenie: Členovia FIJET SLOVAKIA odporúčajú pokračovať v organizovaní press tripov pre zahraničných novinárov, ale v režime ohodnotenia podielu práce FIJET SLOVAKIA na danom press-tripe*

Outgoingové press-tripy:

1. FIJET SLOVAKIA na základe pozvania CK HYDROTOUR vyslal 2 novinárov na pracovnú cestu do Grécka a Turecka.
2. Press trip do Gruzínska sa na základe rozhodnutia pozývajúceho ministerstva a Veľvyslanectva Gruzínskej republiky v SR presúva z jesene 2017 na jar 2018.
3. Pozvánka na pracovnú cestu do EP a EK v Bruseli bola distribuovaná všetkým členom, nie je známa spätná väzba, kto z členov FIJET SLOVAKIA sa prihlásil a cestu absolvoval.
4. Na základe chorvátskeho FIJET a GASTRONAUT boli distribuované pozvánky všetkým členom, nie je známe spätná väzba, kto z členov FIJET SLOVAKIA sa prihlásil a cestu absolvoval.

*Uznesenie:*

1. *Zrealizovať press-trip pre členov FIJET SLOVAKIA do Gruzínska v navrhovanom termíne 16.06.2018*
2. *Rozšíriť spoluprácu s vybranými CK, ktoré organizujú aj v súčasnosti press-tripy*
3. *Zo strany účastníkov press-tripov vyjadriť spätnú väzbu krátkym oznamom, príp. informáciou o publikačných výstupoch.*
4. Plán aktivít na rok 2018 - viď prílohu- bol v diskusii vyhodnotený ako racionálny a reálny.

*Uznesenie: členská schôdza súhlasí s plánom aktivít FIJET SLOVAKIA na rok 2018*

1. Projekt "Súťaž o najlepší mediálny výstup" je v štádiu komunikácie. Rozhovory o možnostiach podujatia sa začali i na základe iniciatívy Czech travel press , predsedu dr. Navaru, ktorý navrhol tému 100.výročia založenia ČSR a 25. Výročie samostatnej Slovenskej a Českej republiky. Za stranu FIJET SLOVAKIA Ľ. Novacká a P. Kolník prijali návrh a túto tému spoločne s českým partnerom komunikovali počas veľtrhu Holiday World s predstaviteľmi Czech Tourism a zastúpením MDaV SR v ČR.

Aktívnu participáciu prisľúbil riaditeľ BRT L. Dobrocký počas rokovania menovaných zástupcov oboch partnerov s BRT na veľtrhu Go v Brne.

 *Uznesenie: dohodnúť spoločné kritériá a rovnocenné partnerstvo v tomto projekte.*

 *Pokračovať v príprave tohto podujatia.*

1. Správu o členskej základni predniesla dr. Konečná. Konštatovala zvýšenie záujmu o členstvo v medzinárodnej organizácii F.I.J.E.T. Upozornila na meškanie s úhradou členského viacerých členov FIJET SLOVAKIA.

*Uznesenie:*

1. *Členská schôdza upozorňuje na povinnosť úhrady členského poplatku FiJET SLOVAKIA vo výške 7 EUR/rok do 10.03.2018*
2. *Členská schôdza súhlasí, aby sa výška členského poplatku nemenila a zostala na doterajšej úrovni.*
3. *Členská schôdza berie na vedomie potrebu zvýšiť počet členov a aktivizovať budúcich novinárov z fakúlt žurnalistiky.*
4. Správu o finančnom hospodárení predniesla dr. A. Konečná.

V diskusii vystúpil p. Filin, ktorý navrhoval zvýšiť tlak na vybrané inštitúcie so žiadosťou o finančnú podporu resp. finančné ohodnotenie aktivít FIJET SLOVAKIA.

P. Kolník uvažoval o analógii systému financovania v SOPK, ktorý je však v podmienkach OZ ťažko prijateľný.

*Uznesenie: členská schôdza sa dohodla na návrhu, že získavať finančné zdroje je reálne prostredníctvom projektov a 2% príspevku z dane z príjmu. FIJET SLOVAKIA nemá projektového manažéra a ani nemá možnosť ho zaplatiť. Z tohto dôvodu je potrebné, aby každý, kto má vedomosť o vhodnej a adekvátnej výzve, poskytol túto informáciu s cieľom reagovať na danú výzvu zo strany FIJET SLOVAKIA na danú výzvu.*

*Zapísala: Mgr. Michaela Conzárová*

*V Bratislave, 28.02.2018*